
ZAPISNIK
40. sjednice Vijeća Mjesnog odbora Kupinečki Kraljevec - centar,
održane, 29. kolovoza 2024. (četvrtak),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 20,00 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 40. sjednicu Vijeća. 
Predlaže da se prije utvrđivanja dnevnog reda usvoji zapisnik 39. sjednice. 

Bez rasprave, jednoglasno (5 “za”), Vijeće prihvaća tekst zapisnika 39. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
Budući da se nitko ne javlja za riječ, daje na glasovanje predloženi dnevni red.

Vijeće je jednoglasno (5 “za”) usvojilo 

dnevni red
[bookmark: _Hlk523472998]
1. Prijedlog godišnjeg izvještaja o izvršenju Financijskog plana Mjesnog odbora Kupinečki Kraljevec centar za 2023.
2. Izvještaj predsjednika o sanaciji ilegalnog odlagališta na k.č. 1815/1 k.o. Kupinečki Kraljevec
3. Prijedlog zaključka o prijedlogu asfaltiranja dijela Kraljevečke ceste iz Programa asfaltiranja nerazvrstanih cesta I. reda za 2025.
4. Rasprava o problematici sanacije puknuća na izvoru Pandaki
      5.  Obavijesti, pitanja i prijedlozi


Ad 1)  Prijedlog godišnjeg izvještaja o izvršenju Financijskog plana Mjesnog odbora 
            Kupinečki Kraljevec centar za 2023.

            Predsjednik Vijeća, Kristijan Jakolić obrazlaže te otvara raspravu. Nakon kraće rasprave u kojoj su sudjelovali svi članovi Vijeća, predsjednik Vijeća daje Prijedlog godišnjeg izvještaja na glasovanje.
           Vijeće je jednoglasno (5 „za“) donijelo

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Kupinečki Kraljevec - centar za 2023.


Članak 1. 
Godišnji izvještaj o izvršenju Financijskog plana Mjesnog odbora Kupinečki Kraljevec - centar za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	154.070,00
	154.070,00
	132.049,66
	85,71

	3
	RASHODI POSLOVANJA
	154.070,00
	154.070,00
	132.049,66
	85,71

	32
	Materijalni rashodi
	154.070,00
	154.070,00
	132.049,66
	85,71

	323
	Rashodi za usluge
	143.860,00
	143.860,00
	122.309,76
	85,02

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	143.860,00
	143.860,00
	122.309,76
	85,02

	 
	ODRŽAVANJE JAVNIH POVRŠINA
	53.580,00
	53.580,00
	32.064,74
	59,84

	 
	ODRŽAVANJE NERAZVRSTANIH CESTA
	90.280,00
	90.280,00
	90.245,02
	99,96

	329
	Ostali nespomenuti rashodi poslovanja
	10.210,00
	10.210,00
	9.739,90
	95,40

	3291
	Naknade za rad predstavničkih i izvršnih tijela, povjerenstava i slično
	9.540,00
	9.540,00
	9.355,14
	98,06

	3299
	Ostali nespomenuti rashodi poslovanja
	670,00
	670,00
	384,76
	57,43



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Kupinečki Kraljevec - centar.


Ad 2) Izvještaj predsjednika o sanaciji ilegalnog odlagališta na k.č. 1815/1 k.o. Kupinečki
          Kraljevec

         Predsjednik Vijeća, Kristijan Jakolić izvještava članove Vijeća kako su Zagrebačke ceste odradile sanaciju ilegalnog odlagališta otpada na k.č.br 1815/1 k.o. Kupinečki Kraljevec te je smeće sabrano na ulaz parcele s kojeg ga je potrebno pokupiti i odvesti. Nakon završetka čišćenja parcele kontaktirao je komunalnog redara i zatražio postupanje, odnosno izdavanje naloga Čistoći da se smeće ukloni vjerujući kako će se priča završiti što skorije. Predsjednik Vijeća izrazio je potrebu slanja podsjetnika odsjeku Zagrebačkih cesta odgovornog za signalizaciju kako bi se postavile ograde „new jersey“. Članovi Vijeća su se složili kako se konačno nazire kraj problematike ilegalnog odlagališta i vjeruju da će poduzete akcije spriječiti buduće nelegalno bacanje otpada.

Ad 3) Prijedlog zaključka o prijedlogu asfaltiranja dijela Kraljevečke ceste iz Programa 
          asfaltiranja nerazvrstanh cesta I. reda za 2025.

         Predsjednik Vijeća, Kristijan Jakolić obrazlaže potrebu donošenja Zaključka. Napominje kako je Kraljevečka cesta u izrazito lošem stanju te je upitno kako će izgledati nakon nadolazeće zimske sezone. Isto tako napominje kako je to cesta koja je vrlo važna, njome prometuju autobusi javnog gradskog prijevoza i autobusi koji prevoze učenike osnovne škole te ona povezuje  Mjesni odbor Kupinečki Kraljevec - centar i Kupinečki Kraljevec II.  s Brezovicom i Kupinečkim Kraljevcem I. Iz svega navedenog zaključuje kako je potrebno istu cestu sanirati/asfaltirati po žurnom postupku te predlaže da se ista cesta predloži za asfaltiranje iz Programa asfaltiranja nerazvrstanih cesta I. reda. 
Nakon kraće rasprave u kojoj su sudjelovali svi članovi Vijeća, predsjednik Vijeća daje Prijedlog zaključka na glasovanje.
           Vijeće je jednoglasno (5 „za“) donijelo

Z A K LJ U Č A K
o davanju prijedloga prioriteta za asfaltiranje iz Programa asfaltiranja nerazvrstanih cesta I. reda za 2025.


1. Vijeće Mjesnog odbora Kupinečki Kraljevec - centar raspravilo je potrebu za asfaltiranjem iz Programa asfaltiranja nerazvrstanih cesta I. reda za 2025.

2. Vijeće predlaže da se u Program iz točke 1 uvrsti sljedeća akcija:

    - Kraljevečka cesta na području Mjesnog odbora Kupinečki Kraljevec centar, d=2970m
 
3. Ovaj zaključak dostavlja se Gradskom uredu za mjesnu samoupravu, promet, civilnu zaštitu 
   i sigurnost na dalje postupanje te Vijeću Gradske četvrti Brezovica.


Ad 4) Rasprava o problematici sanacije puknuća na izvoru Pandaki

Predsjednik obavještava članove Vijeća kako je ponovno više puta bio kontaktiran kako voda na izvoru teče sporije nego inače te se uočavaju puknuća u betonu iznad izvorišta koja uzrokuju curenje vode pored cijevi. Predsjednik zaključuje kako je potrebno ponovno zatražiti sanaciju izvora Pandaki. 

Ad 5) Obavijesti, pitanja i prijedlozi
     
      Budući da je dnevni red iscrpljen te da se nitko više ne javlja za riječ, predsjednik zaključuje 40. sjednicu Vijeća Mjesnog odbora Kupinečki Kraljevec – centar.

        Dovršeno u 21,00 sat.

           Zapisnik izradila:
               Lidija Špišić



KLASA: 024-08/24-003/1769
URBROJ: 251-13-11-8/005-24-2
Kupinečki Kraljevec, 29. kolovoza 2024.
                                                                                                  


                                                                                                         Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić

